વડાપ્રધાન નરેન્દ્ર મોદી રવિવારે કર્ણાટકની મુલાકાતે છે. રવિવારે મોડી સવારે તેઓ મેંગ્લોર એરપોર્ટ પહોંચ્યા હતા. પીએમ મોદીના સ્વાગત માટે કર્ણાટકના સ્થાનિકો ત્યાં હાજર રહ્યા હતા. એરપોર્ટથી પીએમ મોદી સૌ પ્રથમ ધર્મસ્થળ સ્થિત મંજૂનાથ સ્વામીના મંદિર પહોંચ્યા હતા. આ સાથે જ તેઓ કર્ણાટકમાં ભાજપ માટે ચૂંટણી અભિયાનની શરૂઆત કરી હતી. ઉલ્લેખનીય છે કે, કર્ણાટકમાં પીએમ મોદી બિદરમાં 110 કિમી લાંબી રેલવે લાઇનનું ઉદ્ઘાટન કરશે, અહીં તેઓ એક જનસભા પણ સંબોધશે. તેમણે ધર્મસ્થળ ગ્રામીણ વિકાસ પરિયોજનાના લાભાર્થીઓને રૂપે કાર્ડ આપ્યા હતા. આ પ્રસંગે તેમણે કેશલેસ અંગે વાત કરી હતી અને કોંગ્રેસ પર વાણી પ્રહારો કર્યા હતા.